Diari Oficial de la Generalitat Valenciana


Sumari del DOGV 7962, del 20-01-2017 (2017/22)

RESOLUCIÓ de 26 de setembre de 2016, de la consellera d'Habitatge, Obres Públiques i Vertebració del Territori, per la qual s'aprova la modificació pressupostària 003/2016 de l'Institut Cartogràfic Valencià.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7962

Data del DOGV
:   20-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/22


Data del document
:   26-09-2016

Organisme emissor
:   Institut Cartogràfic Valencià

Tipus de document
:   Resolució

Descriptors 

:   * Institut Cartogràfic Valencià

RESOLUCIÓ de 26 de setembre de 2016, de la consellera d'Habitatge, Obres Públiques i Vertebració del Territori, per la qual s'aprova la modificació pressupostària 003/2016 de l'Institut Cartogràfic Valencià. [2017/22]  
Antecedents de fet  
Primer. El Consell Rector de l'Institut Cartogràfic Valencià va acordar, en sessió celebrada el dia 17 de maig de 2005, la creació del Premi de Cartografia i Territori Pare Tosca, dirigit als alumnes que hagen presentat el projecte fi de carrera o treball d'investigació en qualsevol universitat valenciana, en l'últim any acadèmic.  
La finalitat del premi és reconéixer i estimular la creació tècnica, l'enginy i l'esforç en l'elaboració dels treballs d'investigació relacionats amb la geomàtica: cartografia, fotogrametria aèria i terrestre, teledetecció, geodèsia i sistemes d'informació geogràfica, en l'àmbit valencià. El premi ofereix l'oportunitat d'incentivar l'elaboració de treballs relacionats amb els objectius de l'Institut Cartogràfic Valencià.  
  
L'Ordre núm. 10/2016, de 22 de setembre, de 2016, de la Conselleria d'Habitatge, Obres, Públiques i Vertebració del Territori, aprovà les bases reguladores per a la concessió del Premi de Cartografia i Territori Pare Tosca (DOGV 7883, 28.09.2016), establint com a novetat, com a conseqüència de l'estructura actual del plans d'estudis universitaris, dues modalitats de premi: premi treball fi de màster i premi treball fi de grau.  
Segon. L'import total dels premis ha de finançar-se amb càrrec al capítol IV, del pressupost de despeses de l'Institut Cartogràfic Valencià per a l'exercici 2016, línia de subvenció SE000931, dotada amb 2.250 euros. Atés que l'Ordre 10/2006, de 22 de setembre, ha creat una nova modalitat de premi es considera adient incrementar la quantia prevista en aquesta línia de subvenció en 250 euros.  
Tercer. En el capítol del pressupost de l'Institut Cartogràfic Valencià de l'exercici 2016 està prevista la línia de subvenció SE000917, amb un import de 90.000 euros, que no estan afectats, per la qual cosa en aquesta línia de subvenció hi ha crèdit suficient i adequat per a ser transferit a la línia de subvenció SE000931.  
  
Fonaments de dret  
Primer. Aquesta modificació pressupostària està prevista en l'article 49 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en l'article 17 de la Llei 11/2015, de 29 de desembre, de pressuposts de la Generalitat per a l'exercici 2016.  
Segon. L'article 22 de la Llei 11/2015, de 29 de desembre, estableix els òrgans competents per a l'autorització de modificacions pressupostàries en l'àmbit del sector públic instrumental.  
En aquest cas, la competència correspon a la consellera d'Habitatge, Obres Públiques i Vertebració del Territori (art. 22.1 b, en relació a l'article 20 f), tots dos de la Llei 11/2015, de 29 de desembre.  
Per tot l'anterior, autoritze:  
  
Primer  
La modificació del capítol 4 del pressupost de l'Institut Cartogràfic Valencià, de l'exercici 2016, en els següents termes:  
- Minorar la línia S0000917 «Pràctiques per a la realització de treballs d'interés per a l'ICV», per un import de 250 euros.  
- Augmentar la línia S0000931 «Premi Pare Tosca», per un import de 250 euros.  
De forma que els imports finals d'aquestes dues línies seran els següents:  
- S0000917 «Pràctiques per a la realització de treballs d'interés per a l'ICV»: 89.750 euros  
- S0000931 «Premi Pare Tosca»: 2.500 euros.  
Aquesta modificació no altera la dotació actual del capítol 4.  
  
Segon  
Donar trasllat d'aquesta resolució a la Intervenció General de la Generalitat.  
  
Tercer  
Publicar aquesta resolució en el Diari Oficial de la Generalitat Valenciana.  
  
València, 26 de setembre de 2016.- La consellera d'Habitatge, Obres Públiques i Vertebració del Territori: María José Salvador Rubert.